Feba (mitologija)

Feba (grč. Φοίϐη, Phoíbê) je bioa jedna od prve generacije Titana, Uranova je i Gejina kći. Bila je baka boga sunca Apolona, boginje mjeseca Artemide i boginje vještičarenja Hekate. Prema mitu, ona je bila prvobitni vlasnik Proročišta iz Delfa prije nego što ga je poklonila svom unuku Apolonu. Njeno ime, što znači "svijetla", također je dato brojnim lunarnim boginjama poput Artemide i kasnije rimskih boginja Lune i Dijane, ali sama Feba nije bila aktivno smatrana kao boginja mjeseca u drevnoj mitologiji.

 Porodica 
Feba je Titanida, jedna od dvanaestero (ili trinaestero) božanske djece rođene od Urana (Nebo) i Geje (Zemlji). Febin suprug je bio njen brat Kej, sa kojim je imala dvije kćeri, prvo Leto, koja je rodila Apolona i Artemidu, a zatim Asteriju, zvijezdu boginju koja je rodila jedinu kćer Hekatu.Hesiod, Theogony 404–452.  Hesiod u Teogoniji opisuje Febu kao "χρυσοστέφανος" (khrysostéphanos, što znači "zlatno krunisana").Hesiod, Theogony 116-138.

 Titanida Feba 
Feba sa svojim mužem i bratom Kojem ima djecu - Letu i Asteriju. Febini su unuci Apolon i Artemida. Imena Feb i Feba postali su Apolonovi i Artemidini epiteti i sinonimi.Compare the relation of the comparatively obscure archaic figure of Pallas and Pallas Athena. Kao i za Lunu i Sol, lunarnu boginju i solarnog boga, od strane rimskih pjesnika; kasnoantički gramatičar Servije piše da je "Feba Luna, kao što je Feb Sol."Servius, Commentary on Virgil's Aeneid 10.216 Feba upravlja proročišem u Delfima, a to joj je povjerila njena sestra Temida. Febino ime potiče od riječi phoibos - "svjetlost", jer je ona jedna od božica Mjeseca. Febu su, poput Artemide, poistovjećivali rimski pjesnici sa rimskom boginjom meseca Dijanom.Boyle, str. 147 Feba znači "svijetla", ali je korišteno samo kao ime; u mitologiji, ulogu boginje mjeseca ispunjavaju druga božanstva dok njeni unuci nasljeđuju njeno ime (Artemida).Gordon MacDonald Kirkwood, A Short Guide to Classical Mythology, str. 88

Prema govoru za koji Eshil tvrdi da je izrekla delfska sveštenica u Eumenidama, Feba je preuzela kontrolu nad Proročištem u Delfima od svoje sestre Temide, koja ga je i sama dobila od njihove majke Geje, a zatim ga je prenijela na Apolona, svog unuka, kao poklon za njegov rođendan.Aeschylus, Eumenides 1; Orphic Hymn 79 to Themis (Athanassakis and Wolkow, str. 62).

 Druge Febe 
Druga Feba je nimfa, a to je također ime i jedne Leukipide. 

 Reference 

 Vanjski linkovi 
 Feba u klasičnoj literaturi 
 Leukipida Feba u klasičnoj literaturi i umjetnosti 
 Nimfa Feba u klasičnoj literaturi 

Kategorija:Grčka mitologija
Kategorija:Titani